CELEX: 62009CA0226
Language: da
Date: 2010-11-18 00:00:00
Title: Sag C-226/09: Domstolens dom (Fjerde Afdeling) af 18. november 2010 — Europa-Kommissionen mod Irland (Traktatbrud — direktiv 2004/18/EF — fremgangsmåder ved indgåelse af offentlige kontrakter — tildeling af en kontrakt om tolkning og oversættelse — tjenesteydelser omfattet af bilag II B til direktivet — tjenesteydelser, der ikke er undergivet alle direktivets krav — vægtning af tildelingskriterier fastsat efter afgivelsen af buddene — ændring af vægten efter en indledende undersøgelse af de afgivne bud — overholdelse af ligebehandlingsprincippet og forpligtelsen til gennemsigtighed)

15.1.2011   
            
            
               DA
            
            
               Den Europæiske Unions Tidende
            
            
               C 13/10
            
         Domstolens dom (Fjerde Afdeling) af 18. november 2010 — Europa-Kommissionen mod Irland
   (Sag C-226/09) (1)
   
   (Traktatbrud - direktiv 2004/18/EF - fremgangsmåder ved indgåelse af offentlige kontrakter - tildeling af en kontrakt om tolkning og oversættelse - tjenesteydelser omfattet af bilag II B til direktivet - tjenesteydelser, der ikke er undergivet alle direktivets krav - vægtning af tildelingskriterier fastsat efter afgivelsen af buddene - ændring af vægten efter en indledende undersøgelse af de afgivne bud - overholdelse af ligebehandlingsprincippet og forpligtelsen til gennemsigtighed)
   2011/C 13/15
   Processprog: engelsk
   
      Parter
   
   
      Sagsøger: Europa-Kommissionen (ved M. Konstantinidis og A.-A. Gilly, som befuldmægtigede)
   
      Sagsøgt: Irland (ved D. O’Hagan, som befuldmægtiget, og A. Collins, SC)
   
      Sagens genstand
   
   Traktatbrud — fremgangsmåder ved indgåelse af offentlige tjenesteydelsesaftaler — tildeling af en tjenesteydelseskontrakt vedrørende tolkning og oversættelse — tjenesteydelser, der ikke er omfattet af kravene i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — vægtning af tildelingskriterier efter indgivelsen af bud — ligebehandlings- og gennemsigtighedsprincippet i forhold til de bydende
   
      Konklusion
   
   
               1)
            
            
               Irland har tilsidesat sine forpligtelser i henhold til ligebehandlingsprincippet og den forpligtelse til gennemsigtighed, der følger deraf, som fortolket af EU-Domstolen, da medlemsstaten ændrede vægten af kriterierne for tildeling af en kontrakt om udførelsen af tolkning og oversættelse efter en indledende undersøgelse af de afgivne bud.
            
         
               2)
            
            
               I øvrigt frifindes Irland.
            
         
               3)
            
            
               Europa-Kommissionen og Irland bærer hver deres egne omkostninger.
            
         
      (1)  EUT C 220 af 12.9.2009.